**Втора седница одржана на 25 септември 2008 година**

Заклучоци од втората седница

Буџетскиот совет на Собранието на Република Македонија на втората седницата одржана на 25 септември 2008 година го разгледа Прегледот на услуги извршени од Службата за општи и заеднички работи на Владата на Република Македонија за потребите на Собранието на Република Македонија, изготвен од Секторот за финансиско материјално работење и врз основа на расправата едногласно го усвои следниот

 **ЗАКЛУЧОК:**

 1."Буџетскиот совет на Собранието на Република Македонија го разгледаПрегледот на услуги извршени од Службата за општи и заеднички работи на Владата на Република Македонија за потребите на Собранието на Република Македонијаизготвен од Секторот за финансиско материјално работење.

 2.Буџетскиот совет констатира дека е потребно за наредната седница на советот, Секторот за финансиско и материјално работење дополнително да достави извештај со податоци за обемот на сите видови на услуги и износот на нивните трошоци, кои Собранието ги користело од Службата за општи и заеднички работи на Владата. Ова со цел Буџетскиот совет да процени и да одлучи кои услуги ќе продолжат да се користат од Службата за општи и заеднички работи, како и видот на услугите кои Собранието самостојно ќе ги реализира.

 3.Овој заклучок да се достави до претседателот на Собранието на Република Македонија".

Буџетскиот совет на Собранието на Република Македонија на втората седницата одржана на 25 септември 2008 година го разгледа Заклучниот лист за состојбата на имотот на Собранието на Република Македонија утврден со пописот на средствата и изворите на средства на 31.12.2007 година, изготвен од Секторот за финансиско материјално работењеи, и врз основа на расправата едногласно го усвои следниот

 **ЗАКЛУЧОК:**

1. "Буџетскиот совет на Собранието на Република Македонија го разгледа и го прифати Заклучниот лист за состојбата на имотот на Собранието на Република Македонија утврден со пописот на средствата и изворите на средства на 31.12.2007 година изготвен од Секторот за финансиско материјално работење.
2. Овој заклучок да се достави до Претседателот на Собранието на Република Македонија".